text: От мен | Espirited.com - Part 3
  "Всеки обрат на съдбата има своето тълкувание, но има и своята красота... Дори преди да се оформи историята на един живот, животът се проявява като образ. Тези образи искат преди всичко да бъдат видени. Дори ако всеки от тях е наистина натоварен със значение и подлежи на аналитична дисекция, трябва ли да се втурваме да търсим смисъла, без да оценим образа? Така ще се лишим от удоволствие, което не може да ни даде и най-доброто обяснение. Така отнемаме от наблюдавания живот удоволствието - изявата на красотата му губи връзката си със значението му... От всички грехове на психологията най-съдбоносният е пренебрегването на красотата. В крайна сметка, в живота има нещо доста красиво. Но човек не би си го помислил, докато чете трудове по психология... Под "смъртен " грях на психологията аз разбирам греха на умъртвяването, усещането за мъртвило, което ни обзема, когато четем професионална психология, слушаме езика й, монотонния й глас.....
  Приятел ми сподели как се е справил със своята постоянна раздразнителност и избухливост по повод на "тези ужасни шофьори по пътищата, които карат като идиоти". Изведнъж си дал сметка, че ако той е по-добър шофьор от тях и вижда неща, които те не виждат, ако може да кара по начин, по който те не могат, да се ядосва на това, че другите хора не са толкова добри като него, просто е безумно. И спрял да им се ядосва. Ако се вгледате в живота си, вероятно ще откриете, че това, което най-много ви ядосва, е нещо, в което вие по един или друг начин сте по-добри. Можете да виждате в това "нещо" нюанси, които другите хора не виждат. Можете да правите неща, които другите хора не могат да правят. По-съвестни сте, по-внимателни и отговорни. В този случай ядосването наистина не е най-умната реакция. Има и други, по-добри. Понякога просто трябва да приемем, че реалността не винаги може да отговаря на нашите високи критерии и очаквания към нея. ...
  "Няма неестествени или свръхестествени явления, а само много големи пропуски в познанията ни за това, което е естествено… Ние трябва да се стремим да запълним тези празноти на невежеството. " Едгар Мичъл, космонавт от Аполо 14 Цитатът по-горе е от Глава седма на книгата на Ел Колли "Белязана от Духа" и с тази публикация искам да ви информирам, че тя вече е достъпна за прочит благодарение на преводаческите усилия на Стефан Атанасов от Варна. Благодаря ти, Стефане! Благодаря от името на всички онези хора, които ми писаха, за да ми кажат колко са докоснати от началото на тази книга и как с нетърпение очакват и следващите глави. Реших да публикувам главите от тази книга не в тяхната хронологична последователност, а според това кога стават готови преводите, тъй като, както сами ще видите, отделните глави могат да се четат поотделно и не са в логическа връзка една с друга. Това, което ги свързва, е само общата тема - различните ас...
  Паралакс Научих за думата "паралакс" от една моя клиентка, която ми я каза по повод способността да се разбере дадено явление цялостно като се погледне от различни ъгли, т.е. гледни точки. Точното определение на този термин в уикипедията е: "Паралакс е термин, който характеризира видимото изместване на положението на един наблюдаван обект, дължащо се на неговото наблюдение от две различни точки." След това се уточнява, че отчитането на паралакса помага да се повиши обективността в методите на регистрация в различните науки, защото отчита ограничеността на гледната точка на наблюдателя. В астрономията подобно знание помага да се измери разстоянието до звездите. С други думи, за нас като наблюдатели от Земята дори и да изглежда, че дадена звезда се движи, тъй като променя мястото си спрямо останалите звезди на небосклона, всъщност тя не се движи - това, което се движи, е Земята, и това, което се променя, е нейната орбита, т.е. ъгълъ...
  Обичам да изпълнявам обещанията си, но по всичко изглежда, че написването на статията, която обещах в публикацията за паник-атаките, ще отнеме повече време от очакваното. Това е образът, който идва в ума ми по повод на моите "писателски мъки" - има един облак на знание в главата ми, но докато влагата в него успее да се превърне в дъждовните капки на думите, отнема доста време и понякога е доста трудно. Така беше със статията за паник-атаките. Писах я повече от половин година и докато успея да сглобя късовете информация, които волно се движеха в главата ми, и да дам външен израз на мрежата от взаимовръзки по артикулиран, логически подреден и изчистен начин, доста се поизмъчих. Знам, че има хора които лесно пишат и лесно се четат. За мен остава надеждата поне да е второто. Защото първото просто не се получава. Поне ме радва, че има смисъл. Като гледам колко много хора са "харесали" статията във фейсбук, разбирам че хората, които зап...
  "Бог е любов" пише в Новия завет. Който успее да разбере как това изглежда на практика, е мъдрец. Мъдрец е и този, който знае, че не знае. Неговото знание се е разширило в такава степен, че е започнало да граничи с непознаваемото, с мистерията. Неговият опит го е довел до точката, в която съвсем естествено казва "не отивай толкова далеч". Той вече знае, че всяко нещо рано или късно се превръща в своята противоположност и затова неговото слънце е справедливо - то свети и в двете посоки. Най-кратката формула за любовта, според мен, е "Не осъждай". Да я приложи на практика обаче може само мъдреца. Защото той знае, че любовта не е чувство. Обичта е част от света на дуалността и ако обектът на нашите чувства не отговори на нашите очаквания, винаги може да се превърне в своята противоположност. Водени от най-добри намерения можем да сътворим най-големите глупости. Той знае, че истинската любов е безусловна. Всяко условие, което по...
  Безотносително дали избираме да посрещнем новата година шумно или не, в нея има нещо, което засяга всички ни. То се отнася до циклите, до времето, до приключването на нещо старо и започването на нещо ново. И новогодишните празници са най-яркият ритуал за това. Изпращаме старата година с равносметка на случилото се досега. И я посрещаме с благопожелания за най-хубавите дарове, които животът може да предложи. За мен това е новогодишният празник - време, в което повече или по-малко осъзнато преживяваме прехода между миналото и бъдещето. Когато погледна назад виждам една изписана с много събития глава от моя живот. И тъй като съм интроверт, основните събития в нея са вътрешни. Когато погледна напред виждам една чиста страница, в чието начало стоят пожеланията, надеждите, мечтите, копнежите, очакванията и намеренията. Какво точно ще се случи, обаче, не знам. Знам, че подобно на приказката за спящата красавица винаги се случва да дойде ...